钦定古今图书集成/明伦汇编/闺媛典/第218卷 > 傅炌妻曾氏
## 钦定古今图书集成/明伦汇编/闺媛典/第218卷 > 傅炌妻曾氏

按《泸溪县志》：“曾氏，庠生傅炌妻。年十九夫亡，长子元
觉甫二岁，幼子元明遗腹从父，利其有，逼改适，氏誓
死不从。躬操井臼，奉妾姑艰苦备尝，延师训子，俱补
邑弟子员。性简饬，不苟言笑，直指恤以粟帛，仍表其
门。年八十三卒。”

===傅二燇妻许氏===按《泸溪县志》：“许氏，傅二燇妻。年二十三丧夫，子幼家
贫，励志守节，历冰霜五十年，不渝其节。直指表其门，
年七十而卒。”